CELEX: 32013R1019
Language: hr
Date: 2013-10-23 00:00:00
Title: Uredba Komisije (EU) br. 1019/2013 оd 23. listopada 2013. o izmjeni Priloga I. Uredbi (EZ) br. 2073/2005 s obzirom na histamin u proizvodima ribarstva  Tekst značajan za EGP

24.10.2013   
            
            
               HR
            
            
               Službeni list Europske unije
            
            
               L 282/18
            
         UREDBA KOMISIJE (EU) br. 1019/2013
   оd 23. listopada 2013.
   o izmjeni Priloga I. Uredbi (EZ) br. 2073/2005 s obzirom na histamin u proizvodima ribarstva
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 852/2004 Europskog parlamenta i Vijeća od 29. travnja 2004. o higijeni hrane (1), a posebno njezin članak 4. stavak 4.,
   budući da:
   
               (1)
            
            
               Uredbom Komisije (EZ) br. 2073/2005 od 15. studenog 2005. o mikrobiološkim kriterijima za hranu (2) utvrđuju se mikrobiološki kriteriji za određene mikroorganizme te provedbena pravila kojih se subjekti u poslovanju s hranom moraju pridržavati pri provođenju općih i posebnih higijenskih mjera iz članka 4. Uredbe (EZ) br. 852/2004. Posebno se njome određuju kriteriji sigurnosti hrane za histamin i planovi uzorkovanja za proizvode ribarstva od ribljih vrsta povezanih s visokom količinom histidina.
            
         
               (2)
            
            
               Riblji umak dobiven fermentacijom tekući je proizvod ribarstva. Komisija za Codex Alimentarius (3) utvrdila je nove preporučene maksimalne razine histamina u ribljem umaku koje se razlikuju od onih utvrđenih u Prilogu I. Uredbi (EZ) br. 2073/2005. Ta preporuka u skladu je s informacijama o podacima o izloženosti potrošača koje je Europska agencija za sigurnost hrane (EFSA) iznijela u znanstvenom mišljenju o kontroli stvaranja biogenog amina u fermentiranoj hrani na temelju rizika (4).
            
         
               (3)
            
            
               S obzirom na to da je riblji umak tekući proizvod ribarstva, može se očekivati da je histamin jednakomjerno raspoređen. Stoga plan uzorkovanja može biti jednostavniji nego za proizvode ribarstva u drugim oblicima.
            
         
               (4)
            
            
               Primjereno je utvrditi poseban kriterij sigurnosti hrane za riblji umak dobiven fermentacijom proizvoda ribarstva kako bi se kriterij uskladio s novom normom Codex Alimentarius i mišljenjem EFSA-a. Bilješku 2. također treba izmijeniti.
            
         
               (5)
            
            
               Uobičajeni plan uzorkovanja za histamin u proizvodima ribarstva sastoji se od devet uzoraka za koje je potrebna veća količina uzorkovanog materijala. U bilješci 18. vezanoj uz kriterij sigurnosti hrane 1.26. za proizvode ribarstva navodi se da se pojedinačni uzorci mogu uzimati u maloprodaji. U tim slučajevima ne treba cijelu seriju smatrati neprikladnom za uporabu na temelju rezultata jednog uzorka. Međutim cijela serija smatrat će se neprikladnom za uporabu ako se za jedan od devet analiziranih uzoraka utvrdi da premašuje M. To vrijedi i u slučaju kada se za pojedinačne uzorke utvrdi da premašuju M. Sukladno tome primjereno je izmijeniti bilješku 18. Bilješku 18. treba primjenjivati i na kriterije sigurnosti hrane 1.26. i 1.27.
            
         
               (6)
            
            
               Uredbu (EZ) br. 2073/2005 treba stoga na odgovarajući način izmijeniti.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja, a nije im se usprotivio ni Europski parlament ni Vijeće,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 2073/2005 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. listopada 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 139, 30.4.2004., str. 1.
   
      (2)  SL L 338, 22.12.2005., str. 1.
   
      (3)  Norma Codex Alimentarius za riblji umak (CODEX STAN 302 – 2011).
   
      (4)  EFSA Journal (2011.), 9(10):2393.
   
      PRILOG
      Poglavlje 1. Priloga I. Uredbi (EZ) br. 2073/2005 mijenja se kako slijedi:
      
                  1.
               
               
                  Redak 1.27. zamjenjuje se sljedećim:
                  
                              
                                          „1.27.
                                       
                                       
                                          Proizvodi ribarstva, osim onih iz kategorije hrane 1.27.a, obrađeni enzimskim dozrijevanjem u salamuri, proizvedeni od ribljih vrsta povezanih s visokom količinom histidina (17)
                                       
                                    
                           
                              Histamin
                           
                           
                              9 (18)
                           
                           
                              2
                           
                           
                              200 mg/kg
                           
                           
                              400 mg/kg
                           
                           
                              HPLC (19)
                           
                           
                              Proizvodi stavljeni na tržište tijekom njihova roka trajanja”
                           
                        
            
                  2.
               
               
                  Umeće se sljedeći redak 1.27.a:
                  
                              
                                          „1.27.a
                                       
                                       
                                          Riblji umak dobiven fermentacijom proizvoda ribarstva
                                       
                                    
                           
                              Histamin
                           
                           
                              1
                           
                           
                              400 mg/kg
                           
                           
                              HPLC (19)
                           
                           
                              Proizvodi stavljeni na tržište tijekom njihova roka trajanja”
                           
                        
            
                  3.
               
               
                  Bilješka 2. zamjenjuje se sljedećom:
                  
                              „(2)
                           
                           
                              Za točke 1.1. do 1.25., 1.27.a i 1.28. m = M.”
                           
                        
            
                  4.
               
               
                  Bilješka 18. zamjenjuje se sljedećom:
                  
                              „(18)
                           
                           
                              Pojedinačni uzorci mogu se uzimati u maloprodaji. U tom slučaju ne primjenjuje se pretpostavka utvrđena člankom 14. stavkom 6. Uredbe (EZ) br. 178/2002, prema kojoj cijelu seriju treba smatrati neprikladnom za uporabu, osim ako rezultat premašuje M.”
                           
                        
            
                  5.
               
               
                  Pod naslovom „Tumačenje rezultata ispitivanja” posljednji stavak teksta koji se odnosi na histamin u proizvodima ribarstva zamjenjuje se sljedećim:
                  „Histamin u proizvodima ribarstva:
                  
                               
                           
                           
                              Histamin u proizvodima ribarstva od ribljih vrsta povezanih s visokom količinom histidina, osim ribljeg umaka dobivenog fermentacijom proizvoda ribarstva:
                              
                                          —
                                       
                                       
                                          zadovoljavajuće, ako su ispunjeni sljedeći zahtjevi:
                                          
                                                      1.
                                                   
                                                   
                                                      ustanovljena srednja vrijednost je ≤ m;
                                                   
                                                
                                                      2.
                                                   
                                                   
                                                      maksimum c od n ispitivanih uzoraka ima vrijednosti između m i M;
                                                   
                                                
                                                      3.
                                                   
                                                   
                                                      nema ustanovljenih vrijednosti koje prelaze granicu M,
                                                   
                                                
                                    
                                          —
                                       
                                       
                                          nezadovoljavajuće, ako je ustanovljena srednja vrijednost veća od m ili ako je više od c od ispitivanih n uzoraka između m i M ili ako je jedna ili više ustanovljenih vrijednosti veća od M.
                                       
                                    
                        
                               
                           
                           
                              Histamin u ribljem umaku dobiven fermentacijom proizvoda ribarstva:
                              
                                          —
                                       
                                       
                                          zadovoljavajuće, ako je ustanovljena vrijednost ≤ graničnoj vrijednosti,
                                       
                                    
                                          —
                                       
                                       
                                          nezadovoljavajuće, ako je ustanovljena vrijednost > od granične vrijednosti.”